ଶ୍ରୀନିବାସ ପାଠୀ

ଶ୍ରୀନିବାସ ପାଠୀ (ଜନ୍ମ:୨୫ ଜୁନ ୧୯୬୦) ଜଣେ ଓଡ଼ିଆ କବି, ପ୍ରାବନ୍ଧିକ, ଲେଖକ ଓ ସମାଲୋଚକ । ସେ ପୁରୁଷୋତ୍ତମ ଶ୍ରୀଜଗନ୍ନାଥ ଗ୍ରନ୍ଥ ପାଇଁ ବିଶେଷ ଜଣାଶୁଣା ।

 ସଂକ୍ଷିପ୍ତ ଜୀବନୀ 
ଶ୍ରୀନିବାସ ପୁରୀ ଜିଲ୍ଲାର ଦୋଳମଣ୍ଡପ ସାହିରେ ଜନ୍ମଗ୍ରହଣ କରିଥିଲେ । ସେ ୧୯୭୫ରେ ମାଟ୍ରିକ୍, ୧୯୭୭ରେ ଇଣ୍ଟରମିଡ଼ିଏଟ୍ ଓ ୧୯୭୯ରେ ଉତ୍କଳ ବିଶ୍ବବିଦ୍ୟାଳୟରୁ ସ୍ନାତକ ଉପାଧି ଲାଭ କରିଥିଲେ । ତତ୍ପରେ ସେ ୧୯୮୧ରେ ରାଜନୀତି ବିଜ୍ଞାନ, ୧୯୯୬ରେ ଦୂର ଶିକ୍ଷା ଓ ୧୯୯୭ରେ ସାଧାରଣ ପ୍ରଶାସନ ଆଦି ୩ଟି ବିଷୟରେ ସ୍ନାତକୋତ୍ତର ଡିଗ୍ରୀ ଲାଭ କରିଥିଲେ । ୧୯୯୧ରେ ସେ Leadership and Authority Pattern in Developing Societies: A Study of Trade Unionism ଶୀର୍ଷକ ନିବନ୍ଧ ଉପସ୍ଥାପନ କରି ଉତ୍କଳ ବିଶ୍ବବିଦ୍ୟାଳୟରୁ ପିଏଚ୍ ଡି ଓ ଗାନ୍ଧିଆନ ଷ୍ଟଡ଼ିଜରେ ପିଜି ଡିପ୍ଲୋମା ଉପାଧି ପ୍ରାପ୍ତ ହୋଇଥିଲେ । ଦୀର୍ଘ ୩୩ ବର୍ଷରୁ ଅଧିକ ସମୟ ଧରି ସେ ଉତ୍କଳ ବିଶ୍ବବିଦ୍ୟାଳୟ ଅନୁବନ୍ଧିତ ବିଭିନ୍ନ ଶିକ୍ଷାନୁଷ୍ଠାନମାନଙ୍କରେ ଅଧ୍ୟାପନା କରିବା ପରେ ମିଜୋରାମ କେନ୍ଦ୍ରୀୟ ବିଶ୍ବବିଦ୍ୟାଳୟର ଲୋକ ପ୍ରଶାସନ ବିଭାଗରେ ବରିଷ୍ଠ ପ୍ରଫେସର ଓ ବିଭଗୀୟ ମୁଖ୍ୟ, ସାମାଜିକ ବିଜ୍ଞାନ ବିଭାଗରେ ଡିନ୍ ଭାବରେ ଦାୟିତ୍ବ ନିର୍ବାହ କରିଥିଲେ । ଦେଶ ବିଦେଶର ବହୁ ଛାତ୍ରଛାତ୍ରୀ ତାଙ୍କ ଅଧିନରେ Ph. D ଓ M. Phil ଡିଗ୍ରୀ ଲାଭ କରିଛନ୍ତି । ସେ ଜାତୀୟ ଓ ଆନ୍ତର୍ଜାତୀୟ ସ୍ତରର ଅନେକ ସଂପାନମାନଙ୍କରେ ନିଜର ଗବେଷଣାତ୍ମକ ନିବନ୍ଧମାନ ଉପସ୍ଥାପନ କରିବା ସହିତ ଉଭୟ ଓଡ଼ିଆ ଓ ଇଂରାଜୀ ଭାଷାରେ ବହୁ ପୁସ୍ତକ ପ୍ରଣୟନ କରିଛନ୍ତି ।http://mzuhssjournal.in/images/biodata/Srinibas_Pathi.pdfhttps://www.gmuniversity.ac.in/images/naacdoc/1724910288.pdf 

 ରଚନାବଳୀ 
ଇଂରାଜୀ
 Public Administration Today : Macro and Micro Issues
 Distance Education in India : Problems & Prospects
 Political Sociology : Ideas & Issues
 Trade Union Leadership in India : A Developmental Model
 Public Policy in Orissa – Problems and Prospects
ଓଡ଼ିଆ
 ସମ୍ପର୍କ (କବିତା)
 ସମୁଦ୍ର କୂଳର ରାଜା (ଗଳ୍ପ)
 ପୁରୁଷୋତ୍ତମ ଶ୍ରୀଜଗନ୍ନାଥ (ନିବନ୍ଧ)
 ପୁରୀରୁ ପ୍ରିଟୋରିଆ (ଭ୍ରମଣ କାହାଣୀ)

 ଆଧାର 

ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ପୁରୀ ଜିଲ୍ଲାର ଲୋକ